ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

....ซามูไร บอนด์
nn...สงสัยประเทศไทยจะไปไหนไม่ได้ไกลนัก เมื่อคณะกรรมการติดตามและประเมินผลการดำเนินโครงการตามแผนปฏิบัติการไทยเข้มแข็ง 2555 ที่มี พนัส สิมะเสถียร เป็นประธาน เบรกการใช้เงินกู้เพื่อฟื้นฟูเศรษฐกิจและพัฒนาโครงสร้างพื้นฐาน (Development Policy Loan : DPL) วงเงิน 1,300 ล้านเหรียญสหรัฐ หรือประมาณ 3.9 หมื่นล้านบาท ที่กระทรวงการคลังเคยเสนอ ครม.อนุมัติไปแล้วตั้งแต่ไก่โห่เมื่อวันที่ 27 เม.ย. 2553 เกรงว่าอาจไม่มีกฎหมายรองรับการใช้เงินกู้นี้
nn...คณะกรรมการชุด พนัส เห็นว่า โดยปกติการใช้จ่ายเงินจะต้องผ่านการพิจารณาให้ความเห็นชอบของรัฐสภา และควรเสนอแนวทางการจัดสรรเงินกู้ดังกล่าวให้ ครม.เห็นชอบ สุดท้ายงานนี้รัฐบาลจะให้คณะกรรมการกฤษฎีกาตีความ ซึ่งก็คงต้องใช้เวลาอีกเดือนสองเดือน เฮ้อ ... คนที่จะนำเงินไปลงทุนก็ทนรอหน่อยแล้วกัน 
nn...คนแถวสำนักงานสลากกินแบ่งรัฐบาล แอบเห็น เสธ.ใหญ่ อดีตนักการเมืองพรรคดังเดินเฉี่ยวไปเฉี่ยวมาแถวๆ สำนักงานสลากฯ และสี่แยกคอกวัว ไม่รู้ไปทำอะไร แต่ที่แน่ๆ คนกลุ่มนี้เป็นเครือข่ายเดียวกับนักธุรกิจดังย่านคลองเตย ที่เคยมีปัญหาเรื่องการจัดสรรที่ในตลาด
nn...งานนี้วงในบอกว่า เสธ.ใหญ่ไม่ได้มาวิ่งเรื่องหวยตู้ที่กำลังจะเกิดใหม่ แต่ง่วนกับหวยใบที่นำไปทุ่มขายแถวๆ พื้นที่ภาคอีสาน มีการทำสัญญาขายกันแบบ “ล็อตใหญ่” เก็บเงินเขามาแล้ว แต่ไม่มีของเลยต้องวิ่งวุ่นหาซื้อ พ่อค้าแม่ค้าแถวราชดำเนินอดห่วงไม่ได้ เตือนให้ยี่ปั๊วซาปั๊ว ซึ่งเป็นสหกรณ์อยู่แถวภาคอีสานระวังเอาไว้ ทำอะไรต้องคิดให้รอบคอบ ไม่งั้นเงินที่จ่ายไปอาจสูญก็ได้